Filmske novosti (Beograd)
<s>Filmske novosti su osnovane 20. 10. 1944. kao filmska sekcija pri odeljenju Vrhovnog štaba NOVJ.</s><s>Osnovane su radi beleženja, arhiviranja i distribuiranja filmskog i televizijskog materijala koji se odnosi na društveni, privredni, sportski i kulturni život Srbije.</s>

<s>Istorijat 
Od osnivanja, bez menjanja osnovne delatnosti, Filmske novosti su menjali ime, od sekcije Vrhovnog štaba NOVJ (1944), preko naziva „Filmsko preduzeće demokratske federativne Jugoslavije” (1945), a posle godinu dana (1946) „Filmske novosti” postale su posebno odeljenje „Saveznog preduzeća za proizvodnju filmova Zvezda film” sa sedištem u Beogradu.</s><s>Godine 1950. dobile su naziv „Centralni studio Filmskih novosti”, koji je 1955. prerastao u „Saveznu ustanovu Filmske novosti”.</s>

<s>Delatnost 
Tokom prvih pet godina rada zadatak je bila „redovna proizvodnja domaćeg filmskog žurnala”, te su se tako do 1950. jednom sedmično redovno pojavljivali novi brojevi Filmskih novosti.</s><s>Uz njih je počela i proizvodnja drugih oblika informativnih filmova o aktuelnim događajima (Mesečnih pregleda i sl.).</s>

<s>Do nastanka televizije krajem pedesetih godina 20. stoleća, u bioskopskim salama pre početka glavnog filma žurnali Filmskih novosti bili su glavna i jedina informacija koja je u pokretu izveštavala o događajima.</s>

<s>Filmske novosti svojim prisustvom i aktivnošću bile su svedok politčkog života (kome je iz propagandnih razloga davana prednost), obnove i izgradnje zemlje, otvaranje novih industrijskih kapaciteta, osvajanje novih proizvoda, u oblasti kulture i sporta, do važnih i zanimljivih zbivanja van granica naše zemlje.</s><s>Snimatelji su pratili jugoslovenske državnike na njihovim putovanjima po inostranstvu, snimali uspehe naših sportskih reprezentativaca, snimali i slali reportaže iz svih delova sveta.</s>

<s>Arhiv 
Arhiv Filmskih novosti poseduje preko 15 miliona metara snimljenog filmskog materijala, koji sadrži predratni, zatim zaplenjeni ratni arhiv i filmsku dokumentaciju od 1944. do danas.</s><s>U Filmskim novostima se čuva 54.980 kutija filma snimljenog na traci formata 35 mm i 16 mm.</s><s>Na filmskoj traci ukupno je realizovano 2.311 brojeva Filmskih novosti i gotovo 700 naslova drugih filmova.</s><s>To je ukupno 15,714.671 metar filmske trake.</s><s>Osim toga, od 1991. do 1999. snimljeno je elektronskom tehnikom (U-matic i Beta) više od 8.000 minuta materijala.</s><s>O NATO-ovom bombardovanju SR Jugoslavije 1999. snimljena je u elektronskoj tehnici dokumentacija u trajanju od 480 minuta.</s>

<s>Ustanova danas raspolaže i savremenom produkcionom opremom, tako da pruža i najrazličitije usluge iz oblasti filmske i video proizvodnje.</s>

<s>Reference</s>

<s>Spoljašnji linkovi</s>

<s>Zvanična prezentacija
 Akademija umetnosti/Akademija umetnosti i Filmske novosti nastavljaju saradnju
 Blic/Filmske novosti
 Novosti/Filmske novosti, tema Tito
 Kurir/Nacionalno blago smešteno u arhiv</s>

<s>Nastanci 1944.</s><s>Filmski arhivi
Jugoslavenska kinematografija
Srpska kinematografija</s>

